Sagunt present en una nova jornada reivindicativa del Corredor Cantàbric Mediterrani
06 de setembre 2018

​ ![](/media/ibphfwor/93-20180906_101053_cuerpo.jpg)

L'alcalde de Sagunt ha assistit este matí a una nova jornada reivindicativa del Corredor Cantàbric Mediterrani que ha tingut lloc a Terol. A esta reunió també ha assistit l'alcaldessa de Terol, Emma Buj, l'Autoritat Portuària de València, l'Associació d'Empresaris del Camp de Morvedre (ASECAM), la Confederació Empresarial de la Comunitat Valenciana, CCOO Camp de Morvedre, UGT-PV del Camp de Morvedre, Fertiberia, entre altres organitzacions empresarials i sindicals de Terol.

La trobada ha servit per a donar continuïtat al treball i acords mantinguts en l'anterior reunió a Sagunt, adquirint una gran importància abans que finalitze el termini d'esmenes dels estats membres per a presentar la posició. En este cas, s'ha creat un document tècnic sobre la reivindicació del finançament europeu d’este tram de ferrocarril que han signat tots els assistents i que van a traslladar als partits polítics amb representació en el Parlament Europeu demanant-los el seu suport i respatler.

![](/media/41jkjkim/93-20180906_101016_cuerpo.jpg)  
 

L'alcalde de Sagunt, Quico Fernández, ha destacat que esta reclamació “**és de tots, sense exclusions, amb absoluta unanimitat**”. Fernández ha assegurat que esta és “**una reclamació justa, tenim tota la raó de la nostra part i per això estem units. Mereixem tota l'atenció per part del govern espanyol i esperem que canvie la seua proposta a Europa perquè incloguen esta xarxa ferroviària de la qual depèn gran part del futur de les persones**”.

El primer edil ha destacat que “**no estem parlant de política, ni d'ajuntaments, ni de diputacions, ni de sindicats ni empreses, estem parlant de persones. Este corredor genera riquesa, benestar i llocs de treball, per tant, li pot solucionar la vida a moltes persones**”. Finalment, respecte a la reunió de hui, “**ha sigut un èxit i anem a continuar, a més demanem a tota la ciutadania que assistisca a la gran manifestació del 7 d'octubre a València**”.

![](/media/hlfmqkhj/93-20180906_120502_cuerpo.jpg)  
  
 

En la jornada han considerat que és vital unir la plataforma logística més important del sud d'Europa i el principal aeroport de càrregues d'Espanya (Saragossa) amb el primer port de mercaderies del Mediterrani (València), ja que generaria un gran creixement en el sector turístic i comercial pel volum de passatgers que podria desplaçar, com ha passat a les ciutats on ha arribat l'Alta Velocitat.

Per a mostrar el recolzament social i institucional a esta infraestructura, les autoritats polítiques i veïnals d'ambdós ciutats han convocat la ciutadania a la manifestació que tindrà lloc diumenge que ve 7 d'octubre a València, que partirà de l'Estació del Nord a les 11.00 hores i finalitzarà en la Plaça de la Verge.

![](/media/nwqe1ikn/93-img_5196_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/sagunt-present-en-una-nova-jornada-reivindicativa-del-corredor-cantabric-mediterrani/ "Facebook")
*   [](http://twitter.com/share?url=https://aytosagunto.es/va/actualitat/sagunt-present-en-una-nova-jornada-reivindicativa-del-corredor-cantabric-mediterrani/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-present-en-una-nova-jornada-reivindicativa-del-corredor-cantabric-mediterrani/ "Linked In")
*   [](mailto:?body=https://aytosagunto.es/va/actualitat/sagunt-present-en-una-nova-jornada-reivindicativa-del-corredor-cantabric-mediterrani/)